**Agnė Markauskienė**

Psichologė

Esu psichologijos magistrė, pagalbos mokiniui specialistų komandos dalis ir savo darbe daug komunikuoju ne tik tiesiogiai su vaikais teikiant jiems pagalbą, bet ir su jų šeimomis, tėvais, globėjais.

Tikiu, kad tarpusavio bendradarbiavimo sėkmę užtikrina ne tai, ką pasakome kitam žmogui, o kaip tai pasakome. Tai, kiek investuosime į vaikus laiko, dėmesio, pastangų ir resursų šiandien, tokią sveiką, pilnavertiškai funkcionuojančią ir sėkmingą visuomenę turėsime rytoj.

Dirbant svarbiausias tikslas - stiprinti mokinių psichologinį atsparumą ir psichikos sveikatą, prevencinėmis priemonėmis skatinti saugios ir palankios aplinkos kūrimą. Padėti vaikams ir kitiems su vaiku susijusiems asmenims atgauti emocinę pusiausvyrą.

Pagrindinė mano kaip specialisto užduotis - prisidėti prie moksleivių psichinės sveikatos palaikymo, atsparumo, savarankiškumo ir sąmoningumo puoselėjimo.

**Veiklos uždaviniai:** tirti, analizuoti kylančias psichologines problemas ir ieškoti efektyvių problemos sprendimo būdų ir užtikrinti psichologinį švietimą mokiniams, jų tėvams ir pedagogams aktualiais psichologiniais klausimais.

* Psichologas konsultuoja psichiškai sveiką žmogų/vaiką, kuris sutrikęs, išgyvena sudėtingą gyvenimo periodą arba jam vienam sunku priimti svarbų sprendimą.
* **K**onsultavimo sėkmė visiškai priklauso nuo psichologo ir kliento (mokykloje tai gali būti mokinys, tėvai, mokytojai) bendradarbiavimo.

Konsultavimas yra bendras dviejų žmonių užsiėmimas, todėl kviečiu pas psichologą ateiti su noru padėti sau, mokiniui, mokytojui, tėvams.